ஆதி = ஆதியெழுத்தாகும். பொழிப்புரை ஒலியெழுத்தானது அநாதி எழுத்தாகும்; வடிவெழுத்தானது ஆதியெழுத்தாகும். அநாதி - முந்தினது; வரிவடிவாதற்கு முன் நினைத்தல், உச்சரித்தன் மட்டில் நின்றதோர் குறியீட்டுக் காலம். ஆதி - அதற்குப் பிந்தினது, வரிவடிவான குறியீட்டுக்காலம். மெய்கண்டான் குறிப்புரை ஒரு மொழியில் ஒலி எழுத்தே முந்தையது, வரிவடிவம் பிந்தையது என்பது இன்றைய அறிவியல் முடிபு. இதனையே ‘அநாதி ஒலி எழுத்து, ஆதி வடிவெழுத்து’ என்கின்றார். இன்றும் ஏராளமான மொழிகள் வரிவடிவம் இன்றி ஒலிவடிவம் மட்டுமே கொண்டு இயங்குவதைப் பலரும் அறிவர். மேலும், அநாதி என்றால் தொடக்கம் இல்லாதது என்று பொருள், அதாவது எப்பொழுது தொடங்கியது என்பது அறியாத நிலை. ஆனால், வரிவடிவம் தோன்றியகாலத்தை நாம் ஓரளவு அறியமுடியும், எனவே அதனை ஆதி என்றார். எழுத்து ஆவணங்கள் கிடைக்கும் காலத்தை ‘வரலாற்றுக்காலம்’ என்றும், எழுத்தாவணங்கள் கிடைக்காத காலத்தை ‘வரலாற்றுக்கு முந்தைய காலம்’ என்பர் தொல்லியல் அறிஞர். 4. இரேகை வரிபொறி யிலேகையக் கரப்பெயர். (௪) இரேகை வரி பொறி இலேகை அக்கரப் பெயர்.  பவாநந்தர் உரைஇஃது எழுத்தின் பரியாயப் பெயர்களை யுணர்த்துகின்றது.  பதவுரை இரேகை = இரேகை யென்பதும்,  வரி = வரி யென்பதும்,